Temeljem članka 47. Statuta Grada Vrlika („Službeni glasnik Grada Vrlike“ br. 02/18, 06/20 i 02/21) i članka 11. Odluke o zakupu i kupoprodaji poslovnog prostora Grada Vrlike („Službeni glasnik Grada Vrlike br. 04/12 i 7/15) i Odluke o raspisivanju javnog natječaja za zakup poslovnog prostora, KLASA:372-02/25-01/02, URBROJ: 2181-16/02-25-01 od 22. travnja 2025. godine Gradonačelnik Grada Vrlike raspisuje

 **J A V N I N A T J E Č A J**

**ZA DAVANJE U ZAKUP POSLOVNIH PROSTORA**

**U VLASNIŠTVU GRADA VRLIKE**

 **PREDMET ZAKUPA:**

Predmet zakupa su sljedeći poslovni prostori u vlasništvu Grada Vrlike:

1. poslovni prostor u gradu Vrlici anagrafske oznake 30. svibnja (Gradska tržnica) koji se sastoji od jedne prostorije površine 15 m2 (1. poslovni prostor gledajući s lijeva)
2. poslovni prostor u gradu Vrlici anagrafske oznake 30. svibnja (Gradska tržnica) koji se sastoji od jedne prostorije površine 15 m2 (2. poslovni prostor gledajući s lijeva)
3. poslovni prostor u zgradi Doma kulture, anagrafske oznake Trg dr. Franje Tuđmana 1, 21236 Vrlika, smješten u prizemlju, površine 51 m2.
4. poslovni prostor u zgradi, u ulici Milana Begovića 1, 21236 Vrlika, smješten u prizemlju , površine 40 m2 (poslovni prostor je u derutnom stanju)

**DJELATNOST KOJA ĆE SE U PROSTORU OBAVLJATI**

 Djelatnost udruga civilnog društva.

**POČETNI IZNOS ZAKUPNINE**

Početni iznos zakupnine je 1,33 eura po m2.

**VRIJEME NA KOJE SE POSLOVNI PROSTOR DAJE U ZAKUP**

Vrijeme za koje se poslovni prostor daje u zakup je 5 godina, a počinje teći od dana sklapanja ugovora o zakupu.

Ugovor o zakupu poslovnog prostora se ovjerava kod javnog bilježnika, kao ovršna isprava – solemnizacija, a troškove ovjere snosi zakupodavac.

**ROK ZA PODNOŠENJE PISANIH PONUDA**

Rok za podnošenje pisanih ponuda iznosi 8 (osam) dana računajući od dana objave natječaja na web stranici Grada Vrlike, [www.vrlika.hr](http://www.vrlika.hr).

**JAMČEVINA**

Svaki ponuditelj obvezan je uplatiti jamčevinu u iznosu 1,33 eura po m2 poslovnog prostora za kojeg daje ponudu. Jamčevina se daje za ozbiljnost ponude. Ponuditeljima koji ne uspiju sa svojom ponudom jamčevina se vraća, a izabranom ponuditelju uračunava se u zakupninu. Jamčevina se uplaćuje na račun Grada Vrlike, HR0523300031851300000 Proračun Grada Vrlike, model: HR68, poziv na broj: 7706 - OIB natjecatelja

Predmetni poslovni prostor može se razgledati svakog radnog dana u vremenu od 09,00 do 12,00 sati, a potrebno je prethodno se najaviti na telefon 021/827-023.

Pisane ponude otvoriti će se trećeg radnog dana od završetka natječaja o kojem vremenu i mjestu će natjecatelji biti pravovremeno obaviješteni.

Na natječaj se ne mogu javiti i na natječaju ne mogu sudjelovati oni natjecatelji koji po bilo kojem osnovu imaju dugovanje prema Gradu Vrlici.

Ako natjecatelj nije u mogućnosti prisustvovati javnom otvaranju ponuda punomoćnik natjecatelja dužan je najkasnije do otvaranja ponuda Povjerenstvu za zakup i prodaju nekretnina u vlasništvu Grada dostaviti punomoć za zastupanje (za fizičke osobe punomoć ovjerenu kod javnog bilježnika, a za pravne osobe punomoć potpisanu od zakonskog zastupnika).

Najpovoljniji ponuditelj dužan je najkasnije u roku od 30 dana od dana donošenja Odluke Gradonačelnika sklopiti ugovor o zakupu i preuzeti poslovni prostor ili u protivnom gubi pravo na povrat jamčevine.

Zakupnik uzima prostor u viđenom stanju te ukoliko nije iskoristio pravo da pregleda poslovni prostor u tijeku natječaja ili nije bio informiran o tome tko koristi poslovni prostor, u slučaju odustanka gubi pravo na povrat jamčevine.

U slučaju prodaje poslovnog prostora zakupnik ima pravo prvokupa.

Odluka o odabiru najpovoljnijeg ponuditelja dostaviti će se svim natjecateljima u roku od 8 dana od dana donošenja.

Zakupnik je dužan plaćati zakupninu mjesečno unaprijed, najkasnije do 10-og u mjesecu za tekući mjesec.

Gradonačelnik može tijekom trajanja zakupa donijeti odluku o povećanju ili smanjenju zakupnine, uslijed promjene zakonskih propisa ili odluka nadležnih tijela grada.

**PISANA PONUDA ZA SUDJELOVANJE U NATJEČAJU MORA SADRŽAVATI**

* naziv udruge, adresa sjedišta i OIB
* djelatnost udruge
* oznaku poslovnog prostora za kojeg se natječe
* ponuđeni iznos mjesečne zakupnine
* dokaz o uplaćenoj jamčevini
* broj žiro-računa, tekućeg računa ili sl. na koji će će vratiti jamčevina ukoliko natjecatelj ne bude izabran
* preslik akta o upisu natjecatelja u odgovarajući registar
* bjanko zadužnica ovjerena kod javnog bilježnika na iznos od 1.000,00 eura za osiguranje naplate zakupnine i drugih obveza iz Ugovora o zakupu poslovnog prostora, sukladno Pravilniku o obliku i sadržaju bjanko zadužnice.
* potvrda upravnog tijela Grada Vrlike o nepostojanju dugovanja prema proračunu Grada Vrlike

  Ako natjecatelj ostvaruje prava iz Zakona o pravima hrvatskih branitelja iz Domovinskog rata i članova njihovih obitelji dužan je dostaviti dokaz o utvrđenom svojstvu branitelja temeljem kojeg koristi pravo prvenstva za zasnivanje zakupa te uvjerenje da nije korisnik mirovine ostvarene na osnovu Zakona o pravima hrvatskih branitelja iz Domovinskog rata i članova njihovih obitelji i da ranije nije koristila pravo prvenstva za zakup nekog drugog gradskog prostora.

**KRITERIJI ZA IZBOR NAJPOVOLJNIJE PONUDE:**

 Najpovoljnijom ponudom smatrat će se ona ponuda koja uz ispunjenje uvjeta iz natječaja sadrži i najviši iznos zakupnine.

Dvije i više udruga mogu podnijeti zajedničku ponudu.

**DOSTAVLJANJE PONUDA:**

Pismene ponude sa svim prilozima poslati poštom ili predati osobno u zatvorenoj kuverti na adresu: GRAD VRLIKA, Trg fra Filipa Grabovca 6, 21236 Vrlika, sa naznakom "ZA NATJEČAJ - POSLOVNI PROSTOR U VRLICI, (Oznaka poslovnog prostora) - NE OTVARATI" najkasnije u roku od 8 dana od dana objave natječaja.

Na kuverti označiti ime i kontakt natjecatelja kako bi pravovremeno bio obaviješten o vremenu i mjestu otvaranja ponuda.

 Javno otvaranje ponuda održati će se trećeg radnog dana od dana isteka natječaja u Gradskoj vijećnici, Trg fra Filipa Grabovca 6, 21236 Vrlika.

Uvođenje u posjed izvršiti će se odmah po potpisivanju ugovora.

 Gradonačelnik zadržava pravo da po provedenom natječajnom postupku ne izabere najpovoljnijeg ponuđača.

**REPUBLIKA HRAVSTKA**

**SPLITSKO-DALMATINSKA ŽUPANIJA**

**GRAD VRLIKA**

**GRADONAČELNIK**

**KLASA: 372-02/25-01/02**

**URBROJ:2181-16/02-25-02**

**U Vrlici, 22. travnja 2025. godine**

                                                                                              **GRADONAČELNIK**

 **Jure Plazonić**